1.pielikums

 Protokolam Nr.68

21.12.2020.

SIA “Publisko aktīvu pārvaldītājs Possessor”

Iepirkuma komisijas

2020.gada 21.decembra sēdē sniegtās atbildes

uz uzdotajiem jautājumiem

par mazo iepirkumu

“SIA “Publisko aktīvu pārvaldītājs Possessor”, SIA “FeLM” un SIA “REAP” vadošo amatpersonu civiltiesiskās atbildības apdrošināšana”

(POSSESSOR/2020/91)

######  **Par SIA “Publisko aktīvu pārvaldītājs Possessor” (turpmāk – Possessor) 2020.gada 16.decembrī izsludināto mazo iepirkumu “**SIA “Publisko aktīvu pārvaldītājs Possessor”, SIA “FeLM” un SIA “REAP” vadošo amatpersonu civiltiesiskās atbildības apdrošināšana” (POSSESSOR/2020/91) **ir iesniegti šādi jautājumi:**

###### **17.12.2020.**

**1) Jautājums:** Lūgums sniegt informāciju, vai un kā Covid-19 ir ietekmējis uzņēmumu Finansiāli (piemēram, ietekme uz ieņēmumiem, debitoriem, iespēju sevi finansēt).

**Atbilde:** Covid-19 ietekme vērtējama kā nebūtiska, 1% robežās. Possessor finanšu pārskati par iepriekšējiem periodiem pieejami tīmekļvietnē: [www.possessor.gov.lv/agentura/finansu-parskati](http://www.possessor.gov.lv/agentura/finansu-parskati).

**2) Jautājums:** Lūgums sniegt informāciju, vai un kā Covid-19 ir ietekmējis uzņēmumu operacionāli (piemēram, darbinieku štatu samazināšana, utt.)?

**Atbilde:** Covid-19 nav ietekmējis Possessor un meitas sabiedrības SIA “FeLM” un SIA “REAP” operacionāli, darbinieku skaits nav samazināts.

**3) Jautājums:** Lūgums precizēt, vai īpašumi ir komercīpašumi vai dzīvojamais fonds (kāds ir to proporcionālais sadalījums)?

**Atbilde:** Possessor īpašumā un turējumā (faktiskā valdījumā) esošie aktīvi ir publicēti tīmekļvietnē: [www.possessor.gov.lv/agentura/portfelis](http://www.possessor.gov.lv/agentura/portfelis). Kopējais nekustamo īpašumu, kuri nododami atsavināšanai, proporcionālais sadalījums - ~ 90% ir dzīvojamais fonds un ~10% ir komercplatības. Possessor informē, ka nenodarbojas ar īpašumu iznomāšanu.

**4) Jautājums:** Kāds ir īpašumu aizpildījuma rādītājs (Occupancy rate)?

**Atbilde:** Konkrētais rādītājs (Occupancy rate) nav attiecināms uz Possessor un meitas sabiedrībām SIA “FeLM” un SIA “REAP”, un to darbības rādītājiem, jo netiek veikta īpašumu iznomāšana.

**5) Jautājums:** Vai ir nācies sastapties ar īres/ nomas maksas saņemšanas kavējumiem?

**Atbilde:** Covid-19 ietekme maksājumu saņemšanas kavējumu pieaugumā ir vērtējama kā nebūtiska, jo maksājumu kavētāji vai šaubīgie debitori ir bijuši vienmēr. Possessor finanšu pārskati par iepriekšējiem periodiem pieejami tīmekļvietnē: [www.possessor.gov.lv/agentura/finansu-parskati](http://www.possessor.gov.lv/agentura/finansu-parskati).

**6) Jautājums:** Vai Covid-19 ietekmē ir mainījies/ koriģēts uzņēmumu biznesa plāns?

**Atbilde:** Covid-19 ietekmē nav mainījies/ koriģēts Possessor un meitas sabiedrību SIA “FeLM” un SIA “REAP” biznesa plāns.